Fógra arna dhíriú chuig an eintiteas atá faoi réir na mbeart sriantach dá bhforáiltear i gCinneadh 2014/932/CBES ón gComhairle, arna chur chun feidhme le Cinneadh Cur Chun Feidhme (CBES) 2022/420 ón gComhairle, agus i Rialachán (AE) Uimh. 1352/2014 ón gComhairle arna chur chun feidhme le Rialachán Cur Chun Feidhme (AE) 2022/419 ón gComhairle, maidir le bearta sriantacha i bhfianaise na staide in Éimin

(2022/C 120/04)

Cuirtear an fhaisnéis seo a leanas ar aird an eintitis a luaitear in Iarscríbhinn I a ghabhann le Cinneadh 2014/932/CBES ón gComhairle (1), arna chur chun feidhme le Cinneadh Cur Chun Feidhme (CBES) 2022/420 ón gComhairle (2), agus in Iarscríbhinn I a ghabhann le Rialachán (AE) Uimh. 1352/2014 ón gComhairle (3), arna chur chun feidhme le Rialachán Cur Chun Feidhme (AE) 2022/419 ón gComhairle (4), a bhaineann le bearta sriantacha i bhfianaise na staide in Éimin.

An 28 Feabhra 2022, chuir Coiste Chomhairle Slándála na Náisiún Aontaithe, arna bhunú de bhun Rún 2140 (2014) ó Chomhairle Slándála na Náisiún Aontaithe triúr le liosta na ndaoine agus na n-eintiteas atá faoi réir bearta sriantacha.

Féadfaidh an t-eintiteas lena mbaineann, aon tráth, iarraidh ar athbhreithniú ar an gcinneadh é a áireamh ar liosta na Náisiún Aontaithe, mar aon le haon doiciméadacht tacaíochta, a chur faoi bhráid Choiste na Náisiún Aontaithe arna bhunú de bhun Rún 2140 (2014) ó Chomhairle Slándála na Náisiún Aontaithe. Ba cheart an iarraidh sin a sheoladh chuig an seoladh seo a leanas:

Focal Point for De-listing Security Council Subsidiary Organs Branch Room DC2 2034 Na Náisiúin Aontaithe New York, N.Y. 10017 United States of America

Teil +1 917 367 9448

Facs +1 917 367 0460

Ríomhphost: delisting@un.org

Gheobhaidh tú tuilleadh faisnéise anseo: https://www.un.org/securitycouncil/ga/sanctions/2140/materials/procedures-for-delisting

Ag eascairt as cinneadh na Náisiún Aontaithe, chinn Comhairle an Aontais Eorpaigh gur cheart an t-eintiteas ainmnithe ag na Náisiúin Aontaithe a chur ar liostaí na ndaoine agus na n-eintiteas atá faoi réir na mbeart sriantach dá bhforáiltear i gCinneadh 2014/932/CBES ón gComhairle, arna chur chun feidhme le Cinneadh Cur Chun Feidhme (CBES) 2022/420, agus i Rialachán (AE) Uimh. 1352/2014 ón gComhairle arna chur chun feidhme le Rialachán Cur Chun Feidhme (AE) 2022/419. Na forais faoinar liostaíodh an t-eintiteas lena mbaineann, leagtar amach iad san iontráil ábhartha san Iarscríbhinn a ghabhann leis an gCinneadh agus in Iarscríbhinn I a ghabhann leis an Rialachán.

Cuirtear ar aird an eintitis lena mbaineann gur féidir iarratas a dhéanamh chuig údaráis inniúla an Bhallstáit ábhartha nó na mBallstát ábhartha mar a léirítear sna suíomhanna gréasáin a liostaítear in Iarscríbhinn II a ghabhann le Rialachán (AE) Uimh. 1352/2014, chun údarú a fháil le cistí reoite a úsáid chun freastal ar riachtanais bhunúsacha nó chun íocaíochtaí sonracha a dhéanamh (cf. Airteagal 4 den Rialachán).

Féadfaidh an t-eintiteas lena mbaineann iarraidh a chur faoi bhráid na Comhairle, in éineacht le doiciméadacht tacaíochta, gur cheart breathnú arís ar an gcinneadh é a chur ar an liosta thuasluaite, chuig an seoladh seo a leanas:

Comhairle an Aontais Eorpaigh Ardrúnaíocht DG RELEX.1 Rue de la Loi/Wetstraat 175 1048 Bruxelles/Brussel BELGIQUE/BELGIË

Ríomhphost: sanctions@consilium.europa.eu

Cuirtear ar aird an eintitis lena mbaineann freisin gur féidir cur i gcoinne an Chinnidh ón gComhairle os comhair Chúirt Ghinearálta an Aontais Eorpaigh, i gcomhréir leis na coinníollacha a leagtar síos in Airteagal 275, an dara mír, agus in Airteagal 263, an ceathrú agus an séú mír, den Chonradh ar Fheidhmiú an Aontais Eorpaigh.

(1) IO L 365, 19.12.2014, lch. 147.

(2) IO L 86, 14.3.2022, lch. 4.

(3) IO L 365, 19.12.2014, lch. 60.

(4) IO L 86, 14.3.2022, lch. 1.